На основу члана 117. став 3. тачка 1. Закона о основама система образовања и васпитања („Службени гласник РС“ број 88/2017, 27/2018 – др закони, 10/2019, 6/2020, 129/2021 и 92/2023), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон ,47/2018 и 111/2021-др.закон), члана 40. и 152. Статута Општине Владичин Хан „Службени гласник Града Врања“, број 7/2024-пречишћени текст) и члана 179. и 180. Пословника Скупштине општине Владичин Хан („Службени гласник Града Врања“, број 7/2024-пречишћени текст), Скупштина општине Владичин Хан на седници одржаној дана 12. августа 2024.године, донела је

**Р Е Ш Е Њ Е**

**О РАЗРЕШЕЊУ ШКОЛСКОГ ОДБОРА**

**ГИМНАЗИЈЕ „ЈОВАН СКЕРЛИЋ“ У ВЛАДИЧИНОМ ХАНУ**

**I**

Разрешава се Школски одбор Гимназије „Јован Скерлић“ у Владичином Хану, пре истека мандата, и то:

Из реда запослених:

1.Драган Стајковић

2.Виолета Стевановић

3.Никола Тасић

Испред Савета родитеља:

1. Слободан Јовичевић

2. Сузана Марковић

3. Слађана Миљковић

Испред јединице локалне самоуправе:

1. Душан Аризановић

2. Иван Костић

3. Илија Станојевић

**II**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 117. став 3. тачка 1. Закона о основама система образовања и васпитања („Службени гласник РС“ број 88/2017, 27/2018 – др закони, 10/2019, 6/2020, 129/2021 и 92/2023), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон, 47/2018 и 111/2021-др.закон), члана 40. и 152. Статута Општине Владичин Хан „Службени гласник Града Врања“, број 7/2024-пречишћени текст) и члана 179. и 180. Пословника Скупштине општине Владичин Хан („Службени гласник Града Врања“, број 7/2024-пречишћени текст).

На основу извршеног инспекцијског надзора, констатована је повреда члана 117. став 3. тачка 1. Закона о основама система образовања и васпитања, па је сходно одредбама 117. став 4. Закона, просветни инспектор обавестио Скупштину општине ради предузимања мера из члана 117. став 3. и члана 119. став 5. Закона о основама система образовања и васпитања.

У току поступка Скупштини општине поднели су оставке чланови Школског одбора Гимназије „Јован Скерлић“ именовани из реда запослених, и то Виолета Стевановић као председница Школског одбора и чланови Никола Тасић и Драган Стајковић.

Чланом 117. став 3. тачка 1. Закона о основама система образовања и васпитања прописано је да ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе, на лични захтев члана, као и у случају да орган управљања не доноси одлуке које је на основу закона и статута дужан да доноси.

Како је утврђено да су испуњени услови за разрешење органа управљања, то је на основу напред наведених одредаба Закона донето је решење као у диспозитиву.

Сходно члану 116. став 16. Закона о основама система образовања и васпитања, решење о разрешењу органа управљања коначно је у управном поступку.

**Поука о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**Број: 06-91/9/24-I**

**Дана: 12. августа 2024. године**

**ПРЕДСЕДНИЦА,**

**Данијела Поповић**